Անգելիկի Պանագիոտատոու

Անգելիկի Պանագիոտատոու (, ), հույն բժշկուհի, մանրէաբան։  

Առաջին կին բժիշկը ժամանակակից Հունաստանում, որը Հունաստանում համալսարան է ավարտել (նախկինում Մարիա Կալապոտակեսն ուսանել է արտասահմանում)։

Կենսագրություն 
Հունաստանում ծնված Պանագիոտատոուն և իր քույր Ալեքսանդրան եղել են առաջին երկու ուսանողուհիները, որոնք 1893 թվականին ընդունվել են Աթենքի համալսարանի բժշկական դպրոց։ Նրանք ապացուցել են, որ գոյություն չունի պաշտոնական օրենք, որն արգելում է կանանց Հունաստանում համալսարան հաճախել։ 1897 թվականին Անգելիկին  դարձել է առաջին կինը, որն ավարտել է Աթենքի բժշկական դպրոցը։ 

Գերմանիայում հետագա ուսումը ավարտելուց հետո վերադարձել է Աթենքի համալսարան՝ որպես դասախոս. Պանագիոտատոուն եղել է Աթենքի բժշկական դպրոցի հիգիենայի լաբորատորիայի առաջին կին դասախոսը։ 

Ուսանողները բողոքել են և հրաժարվել հաճախել նրա դասընթացներին, քանի որ նա կին էր, ուստի Անգելիկին ստիպված հրաժարական է տվել։ Տեղափոխվել է Եգիպտոս, որտեղ դարձել է Կահիրեի համալսարանի մանրէաբանության պրոֆեսոր, ինչպես նաև եղել է Ալեքսանդրիայի ընդհանուր հիվանդանոցի տնօրենը։ 1938 թվականին վերադարձել է Հունաստան և նշանակվել Աթենքի համալսարանի բժշկական դպրոցի պրոֆեսոր։ Դարձել է Հունաստանում հիգիենայի և արևադարձային բժշկության պրոֆեսորի առաջին տեղակալը, 1947 թվականին՝ Աթենքի բժշկական դպրոցի պատվավոր պրոֆեսոր, 1950 թվականին՝ Աթենքի ակադեմիայի առաջին կին անդամը։

Ծանոթագրություններ 

Աթենքի համալսարանի շրջանավարտներ
Հույն բժշկուհիներ
Կահիրեի համալսարանի շրջանավարտներ